गंभीर वनडे में 4,000 रन बनाने वाले 11वें भारतीय बने  
बायें हाथ के बल्लेबाज गौतम गंभीर ने श्रीलंका के खिलाफ विश्व कप फाइनल में 24वां रन पूरा करते हुए एकदिवसीय क्रिकेट में 4000 रन पूरे किए।
बायें हाथ के बल्लेबाज गौतम गंभीर ने श्रीलंका के खिलाफ विश्व कप फाइनल में 24वां रन पूरा करते हुए एकदिवसीय अंतरराष्ट्रीय क्रिकेट में 4000 रन पूरे किए। गंभीर यह उपलब्धि हासिल करने वाले 11वें भारतीय बल्लेबाज हैं। उनका यह 114वां मैच हैं और उन्होंने इस पारी से पहले तक नौ शतक और 24 अर्द्धशतक जमाए थे।  श्रीलंका एकमात्र ऐसी टीम है, जिसके खिलाफ उन्होंने 1000 से अधिक रन बनाए हैं। भारत की तरफ से गंभीर से पहले वनडे में 4000 रन की संख्या छूने वाले बल्लेबाजों में सचिन तेंदुलकर (18,111), सौरव गांगुली (11,221), राहुल द्रविड़ (10,644), मोहम्मद अजहरूद्दीन (9378), युवराज सिंह (7938), वीरेंद्र सहवाग (7482), महेंद्र सिंह धोनी (5784), अजय जडेजा (5359), नवजोत सिंह सिद्धू (4413) और श्रीकांत (4091) शामिल हैं।